ዶክተርዳንኤልኣስራት፡ እቲ ምሕታት ኣበይ ይተርፍ። ግን እቲ ኩሉ ግዜ ንሕና ዘይነቕልበሉ ነገር ኣብ ኤርትራ፡ ሓደ ንሳቶም ክሲ እውን ኣይተመስረቶምን ብምንታይ ተኣሲሮም ብትኽክል ክትፈልጦ ኣሸጋሪ’ዩ። እቲ ምሕታት፡ ኣብቲ መጀመርያ ዓመታት ናይ ዝተኣሰሩሉ ግዜ ስድራና ጥራሕ ዘይኮኑስ፡ ስድራ ናይ ነብሲ ወከፎም እቶም ብሓደ ዝተኣስሩ ጋዜጠኛታት ሕቶታት ነይሩ’ዩ። ግን እቲ ዝምልሶ ኣካል የለን። ብፍላይ ናታቶም ኣተኣሳስራ ዳርጋ ኬድካ እትሓቶ፡ ኣነ ይፈልጥ’የ ዝብል ኣብቲ ጽፍሒ ናይቲ መንግስቲ ዝነበረ ዋላ ሓደ ሓላፊ የለን። እቲ ሕቶታት ነይሩ እዩ። ግን ዝኾነ መልሲ ክርከብ ኣይከኣለን። ቢቢሲ፡ ዶክተር ዳንኤል ምናልባት፡ ብዛዕባ ኣማንኤል ሓውኻ ርጡብ ሓበሬታ ዝሰማዕኩምሉ እዋን እንተነይሩ መዓስ ነይሩ፡ ብኸመይ ኣገባብ’ከ ክትሰምዑ ክኢልኩም?
